**ELŐTERJESZTÉS**

Bonyhád Város Önkormányzata Képviselő- testületének 2023. március 29-i

rendes/rendkívüli testületi ülésére

|  |  |
| --- | --- |
| Tárgy: | Az önkormányzat vagyonáról és a vagyongazdálkodásának szabályairól szóló 14/2015. (VI.24.) rendeletének módosítása |
| Előterjesztő: | Filczinger Ágnes jegyző |
| Előterjesztést készítette: | Bechtel Edina Éva osztályvezető |
| Előterjesztés száma: | 54. sz. |
| Mellékletek száma: | 4 db melléklet |
| Előzetesen tárgyalja: | Pénzügyi Bizottság |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő- testület!**

**Általános indokolás**

A nemzeti vagyonról szóló 2011. évi CXCVI. törvény (a továbbiakban: Nvt.), valamint Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) VI. Fejezetének vonatkozó rendelkezései új alapokra helyezték az önkormányzati vagyonnal történő átlátható és felelős gazdálkodás követelményeit. Hivatkozott új törvényi szabályozás alapján alkotta meg Bonyhád Város Önkormányzati Képviselő-testülete az önkormányzat vagyonáról és vagyongazdálkodásának szabályairól szóló 14/2015. (VI.24.) számú önkormányzati rendeletet (továbbiakban: vagyonrendelet).

A vagyonrendelet 1. melléklete tartalmazza a forgalomképtelen ingatlanok, a 2. melléklete a korlátozottan forgalomképes ingatlanok, a 3. melléklete az önkormányzat többségi tulajdonában álló gazdasági társaságok, a 4. melléklete a forgalomképes ingatlanok felsorolását. A 4. melléklet Bonyhád Város Önkormányzatának többségi tulajdonában álló gazdasági társaságok jegyzékét tartalmazza.

A vagyonrendelet megalkotása, illetve utolsó módosítása óta bekövetkezett változások kerültek átvezetésre a mellékletekben, figyelembe véve a jogszabályi előírásokat. Az ingatlanok ellenőrzésre kerültek a földhivatali ingatlannyilvántartás adatai alapján is.

**Részletes indokolás**

**1. §-hoz**

Jelen rendelettervezethez csatolt mellékletek tartalmazzák az önkormányzat tulajdonában álló ingatlanok listáit, melyek megfelelnek az ingatlannyilvántartási, és vagyonkataszteri állapotnak.

**2. §-hoz**

A hatálybaléptetés időpontjaként a kihirdetést követő napot javaslom meghatározni.

**Tisztelt Képviselő-testület!**

Kérem a Tisztelt Képviselő-testületet, hogy a vagyonrendelet módosítását a fentiek alapján támogatni szíveskedjenek!

Bonyhád, 2023. március 22.

Filczinger Ágnes

jegyző

**Bonyhád Város Önkormányzata**

**…/2023. (…. …..) önkormányzati rendelete**

**az önkormányzat vagyonáról és a vagyongazdálkodásának szabályairól szóló**

**14/2015. (VI. 24.) rendelet módosításáról**

Bonyhád Város Önkormányzatának Képviselő-testülete az Alaptörvény 32. cikk (2) bekezdésében és Magyarország helyi önkormányzatairól szóló 2011. évi CLXXXIX. törvény 109. § (4) bekezdésében, 143. § (4) bekezdés i) pontjában, valamint a nemzeti vagyonról szóló 2011. évi CXCVI. törvény 3. § (1) bekezdésének 6. pontjában, 5. § (2) bekezdésének b)-c) pontjában, 11. § (16) bekezdésében és 13. § (1) bekezdésében kapott felhatalmazás alapján, az Alaptörvény 32. cikk (1) bekezdés e) pontjában, valamint Magyarország helyi önkormányzatairól szóló 2011. évi CLXXXIX. törvény 107. §-ában meghatározott feladatkörében eljárva - a Szervezeti és Működési Szabályzatról szóló 5/2015.(III.27.) önkormányzati rendelet 1. melléklet I.6. pontja alapján a Pénzügyi Bizottság véleményének kikérése után - a következőket rendeli el:

1. § (1) Az önkormányzat vagyonáról és vagyongazdálkodásának szabályairól szóló 14/2015. (VI.24.) rendelet (a továbbiakban: vagyonrendelet) 1. melléklete helyébe jelen rendelet 1. melléklete lép.

(2) A vagyonrendelet 2. melléklete helyébe jelen rendelet 2. melléklete lép.

(3) A vagyonrendelet 3. melléklete helyébe jelen rendelet 3. melléklete lép.

(4) A vagyonrendelet 4. melléklete helyébe jelen rendelet 4. melléklete lép.

2. § E rendelet a kihirdetést követő napon lép hatályba.

Bonyhád, 2023. március ...

Filóné Ferencz Ibolya Filczinger Ágnes

polgármester jegyző

**Hatásvizsgálat**

**Bonyhád Város Önkormányzata 14/2015. (VI.24.)**

**rendeletének módosításáról**

(A jogalkotásról szóló 2010. évi CXXX. törvény 17. § alapján)

|  |
| --- |
| **1. Társadalmi-gazdasági hatásai**  Felelős vagyongazdálkodás |

**2. Költségvetési hatásai**

A rendelet módosításnak költségvetési hatása nincs, a múltban történt vagyonváltozások rögzítését szolgálja.

|  |
| --- |
| **3. Környezeti következményei**  Nem releváns  **4. Egészségi következményei**  Nem releváns |
| **5. Adminisztratív terheket befolyásoló hatásai**  Nem jár adminisztratív teherrel. |
| **7. A jogszabály megalkotásának szükségessége**  A nemzeti vagyonról szóló 2011. évi CXCVI. törvény 5. § (3) bekezdése alapján. |

**8. A jogalkotás elmaradásának várható következményei**

A nemzeti vagyonról szóló 2011. évi CXCVI. törvény 5. § (3) bekezdésében foglaltakkal ellentétes.

|  |
| --- |
| **9. A jogszabály alkalmazásához szükséges személyi, szervezeti, tárgyi és pénzügyi feltételek**  A jelenlegi feltételeken felül többletet nem igényel. |

Filczinger Ágnes

jegyző